11. lokakuuta
Tapahtumia

1649 – Wexfordin verilöyly Irlannissa. New Model Armyn joukot tuhosivat Kilkennyn konfederaation varuskunnan.
1865 – Morant Bayn kapina puhkeaa Jamaikalla.
1896 – Tampereen Rakennusmestariyhdistyksen perustava kokous.
1899 – Toinen buurisota alkoi: Etelä-Afrikassa puhkesi sota Yhdistyneen kuningaskunnan ja Transvaalin tasavallan sekä Oranjen vapaavaltion buurien välillä.
1914 – Saksan keisarikunnan laivaston sukellusvene upotti panssariristeilijä Palladan miehistöineen Itämerellä.
1939 – Manhattan-projekti: Yhdysvaltain presidentti Franklin D. Rooseveltille esiteltiin Albert Einsteinin allekirjoittama kirje, jossa kehotettiin Yhdysvaltoja pikaisesti käynnistämään atomipommi-ohjelma.
1939 – Neuvostoliitto esitti Kremlissä Suomelle kovia vaatimuksia.
1939 – Suomessa aloitettiin vapaaehtoinen asutuskeskusten evakuointi. Helsingistä siirtyi maaseudulle noin 100 000 ihmistä.
1939 – Valtioneuvoston tiedoituskeskus perustettiin huolehtimaan tiedotus- ja sensuuritoiminnasta mahdollisen sodan aikana.
1944 – Itsenäinen Tannu-Tuvan valtio liitettiin Neuvostoliittoon.
1953 – Isojoella löydettiin 17. toukokuuta kadonneen Kyllikki Saaren ruumis suohautaan peitettynä. Isojoen kirkossa 25. lokakuuta pidettyihin hautajaisiin osallistui noin 25 000 henkilöä.
1954 – Vietnamin sota: Việt Minh otti Pohjois-Vietnamin hallintaansa.
1958 – Avaruustutkimus: Pioneer-ohjelma. NASA lähetti kuuluotain Pioneer 1:n matkaan (luotain putosi takaisin Maahan ja paloi ilmakehässä).
1962 – Vatikaanin toinen kirkolliskokous: paavi Johannes XXIII kutsui koolle ensimmäisen katolisen kirkon ekumeenisen kirkolliskokouksen 92 vuoteen.
1964 – Helsingin hiippakunnan piispa Martti Simojoki vihittiin arkkipiispaksi edellisen arkkipiispan Ilmari Salomiehen jäätyä eläkkeelle.
1966 – Ranska ja Neuvostoliitto solmivat sopimuksen ydinaseyhteistyöstä.
1967 – Suomen markka devalvoitiin 31,25 %.
1968 – Avaruustutkimus: NASA laukaisi Apollo 7:n, ensimmäisen miehitetyn Apollo-lennon, miehistönä astronautit Wally Schirra, Donn F. Eisele ja Walter Cunningham.
1968 – Sotilasvallankaappaus Panamassa eversti Omar Torrijos Herreran johdolla.
1971 – Iranin Persepoliissa alkoivat viikon kestäneet Persian valtakunnan 2500-vuotisjuhlallisuudet. Kaikkiaan 69 valtiota oli lähettänyt viralliset edustajansa juhlaan; Suomea edusti presidentti Urho Kekkonen.
1975 – Televisiokomediasarjan Saturday Night Live ensimmäinen lähetys Yhdysvalloissa (studioisäntänä toimi George Carlin).
1982 – Suomen Pankin pääjohtajaa Ahti Karjalaista kehotettiin jäämään kuukauden sairauslomalle pitkään jatkuneen alkoholinkäytön vuoksi. Pääjohtajan tehtäviä hoiti tänä aikana Karjalaisen varamies Rolf Kullberg.
1984 – Avaruussukkula Challengerin astronautti Kathryn D. Sullivan suoritti ensimmäisenä yhdysvaltalaisena naisena avaruuskävelyn.
1986 – Kylmä sota: Yhdysvaltain presidentti Ronald Reagan ja Neuvostoliiton johtaja Mihail Gorbatšov tapasivat Reykjavíkissa voidakseen jatkaa keskusteluita Euroopassa olevien keskipitkän matkan ohjusten määrän rajoittamisesta. Huippukokous päättyi tuloksettomana.
1988 – Presidentti Mauno Koivisto ja rouva Tellervo Koivisto aloittivat kuusipäiväisen valtiovierailun Kiinassa. Kyseessä oli ensimmäinen Suomen valtionpäämiehen Kiinaan tekemä vierailu.
1989 – Svean hovioikeus vapautti Olof Palmen murhasta syytetyn Christer Petterssonin näytön puutteessa. Syyttäjä ei valittanut päätöksestä. Pettersson vaati kahden miljoonan kruunun korvauksia kymmenen kuukautta kestäneestä vapaudenriistosta; Ruotsin valtio maksoi hänelle 300 000 kruunua toukokuussa 1990.
1990 – Posti- ja telelaitos ilmoitti lakkauttavansa yli 1 800 postitoimistoa ympäri Suomea talven ja kevään 1991 aikana.
1991 – YK:n turvallisuusneuvoston päätös 715 määräsi Irakin hyväksymään kaikki komission asettaman tarkastajat. Irak protestoi päätöstä kutsuen sitä laittomaksi.
1993 – Valtakunnanoikeus kokoontui käsittelemään Kauko Juhantaloa vastaan nostettua syytettä Helsingin Säätytalossa.
1994 – Rautakirja osti Suomen suurimman elokuva-alan yrityksen Finnkinon osake-enemmistön 70 miljoonalla markalla.
1998 – Kapinalliset ampuivat alas Congo Airlinesin Boeing 727:n Kindussa Kongon demokraattisessa tasavallassa, ja 40 ihmistä sai surmansa.
2000 – NASA laukaisi STS-92:n, joka oli 100. avaruussukkulalento.
2001 – Turvallisuuselinten valtuuksia lisännyt terrorisminvastainen lakipaketti Patriot Act hyväksyttiin Yhdysvaltain senaatissa.
2002 – Myyrmannin räjähdys: kemian opiskelija Petri Gerdtin omatekoinen pommi räjähti Vantaalla Myyrmannin ostoskeskuksessa. Seitsemän ihmistä kuoli, mukaan lukien Gerdt itse.
2006 – Pienkone törmäsi kerrostaloon New Yorkissa.
2009 – Yle TV1 esitti dokumentin Disko ja ydinsota. Dokumentista ilmeni, että Suomen Yleisradion 1980-luvulla esittämiä TV-ohjelmia oli pidetty tuon ajan Virossa imperialistisena länsimaisena propagandana. Ohjelmista mainittiin nimeltä mm. Dallas- ja Ritari Ässä -sarjat sekä K-kaupan Väiskin lihatiski -mainokset.
2018 – Kauppakeskus Lähde avautui